Мерекеге сай безендірілген залдың сахнасына «**Қош келдің мерекелі-берекелі Алтын күз»** тақырыбы түрлі - түсті жапырақпен жазылып, гүлдермен әшекейленеді. (Музыка әуенімен ортаға жүргізуші шығады.)  
  
Жүргізуші: Құрметті апайлар, ата - аналар, балалар сіздерді «Алтын күз» мерекесімен құттықтаймыз! (Музыка әуенімен бүлдіршіндер сахнаға келіп орналасады.)  
- Балалар мен сендерге жұмбақ жасырайын:  
Жиын - терін болатын  
Қамбаға астық толатын.  
«Қызыл қырман ойнайтын»  
Қай мезгіл деп ойлайсың.(Күз)  
Қызыл, сары кемелер,  
Су бетінде қалқиды.  
Соқса егер салқын жел,  
Ырғалады, толқиды.  
(Жапырақ)  
- Дұрыс айтасыңдар! Қазір бізде жылдың қай мезгілі?  
- Күз!  
Олай болса сендердің күз туралы тақпақтарыңды тыңдайық.  
**Айана:** Қуандырып біздерді,  
Мерекелі күз келді.  
Кел, жемісті алтын күз,  
Кемелденсін халқымыз.  
**Ерназар**:  
Көбейді құт, береке,  
Астық толы қамбамыз.  
Құтты болсын мереке,  
Алтын күзді тойлаймыз.  
  
**Айару:**Алтын сары, қызыл, көк  
Алуан - алуан жапырақ  
Күз болғанда күлімдеп  
Көз тартады атырап  
Ән: «Күзгі бақ»  
Балалар менің сендерге жасырар тағы да жұмбақтарым бар, кәне шешіп көреміз бе?!  
Жаздай інге тығылып,  
Жатқан қызыл түлкіні,  
Құйрығынан суырып,  
Әкелді әжем бір күні.  
(Сәбіз)  
Үстіне тігіп көк шатыр,  
Астында қызыл дәу жатыр.  
(Қызылша)  
  
Жайлы, жұмсақ төсегім,  
Домаланып өсемін,  
Қабат - қабат тоным бар,  
Қалай оны шешемін?  
(Қырыққабат)  
  
Көмдің тағы түйірлеп,  
Қазып алдың «үйірлеп».  
(Картоп)

**Ән «Алтын күз»**  
  
**Ербатыр:**Қазан айы басталды,  
Құстар қайта бастады  
Туыстық адал достықпен  
«Алтын күз» тойы жалғасты.  
  
**Жұлдыз:** Ұшты талдан жапырақ  
Сары көбелек секілді  
Аспанда жай шатырлап,  
Тамшы жерге секірді  
**Қайсар:**Сәлем, сәлем, Алтын күз  
Жаны жомарт жарқын күз

**Би :Саңырауқұлақтар**   
  
Тәрбиеші:- Балар, сендерге көп рахмет.  
**Марлен:** Күздің қазан айында  
Алма, алмұрт піседі.  
Жапырақтар сарғайып,  
Сыбдыр - сыбдыр етеді  
**Алихан:**Сау - сау етіп жапырақ  
Сабағынан үзілді  
Қоңыр тартып атырап,  
Көкте құстар тізілді  
**Ерназар:**Ақтарады мырза күз  
Уылжыған жемісін  
Күзге бізде ризамыз  
Аянбаған ел үшін  
**Ән Жау-жау жаңбыр»  
Жұлдыз:** Астық, жеміс жиналды,  
Қамбамызға құйылды  
Ардақты күз мың алғыс  
Алдық өнім сыйыңды

**Айана:** Астық жеміс береке  
Барымды мен сыйлаймын  
Менде көп - ақ мереке  
Барлығыңды қимаймын.  
**Ербатыр:**Айдана Құстар қайтты ән салып  
Бұлт шарлады аспанды  
Қыс келеді жар салып  
Күзгі суық басталды  
**Алинур**: Жаңбыр, жаңбыр жауа бер,  
Қорықпаймыз біз сенен  
Қолымызда қолшатыр  
Кел билеші бізбенен.  
Қане балалар молшылық күз айында бір ойын ойнап жіберейік. Ол ойын «жеміс - жидек жинаудан кім епті?» деп аталады. Ойынның шарты бойынша жеміс - жидекті жылдам жинауымыз керек. Кім көп жеміс - жидек жинаса, сол жеңіске жетеді.  
  
**Би: Қолшатыр**  
Ендеше көкөністерімізді тыңдайық**:**

**Марлен:**  
Ақ түсім бар қант алар,  
Қызыл түсім бар қанға - нәр.  
Зияным жоқ біліп қой -  
Қызылшамын, пайдам бар.  
  
**Ербатыр:** Тал шыбығым бұралып,  
Бақшаларда қызарып,  
Тұрған ол мен – қызанақ,  
Күнге қарап ұялып.  
  
**Алихан:**  
Көптеп ерте шырмалып,  
Өсемін мен бүр жарып.  
Атым – қияр, теріп ал,  
Жиі - жиі суғарып.  
**Ерназар:**Бақшаларда тізіліп,  
Қаперсіз мен жатамын.  
Қабат - қабат киініп,  
Қырыққабат атандым.  
**Алинур:**  
Картоп – біздің атамыз,  
Жер астында жатырмыз.  
Бір тамырдан тараған  
Ағайынбыз бәріміз.  
  
**Қайсар**:  
Иісім жұпар аңқыған,  
Бақшадағы шырынмын.  
Жеп көргендер тамсанған -  
Балдай тәтті қауынмын.  
  
**Ән:«Қырманға шық қалқатай»**  
Барлығы: Рахмет күз саған  
Тәрбиеші:- Ертеңгілігіміз аяқталды, келгендеріңізге көп рахмет.